حجت الاسلام والمسلمین سید ساجد علی نقوی:

ضرب عضب آخری مراحل میں داخل ہوچکا اب نیشنل ایکشن پلان پر عملدرآمد کرایا جائے

قائد ملت جعفریہ پاکستان حجت الاسلام والمسلمین سید ساجد علی نقوی نے یہ کہتے ہوئے کہ ضرب عضب آخری مراحل میں داخل ہوچکا ہے نیشنل ایکشن پلان پر عملدرآمد کرائے جانے کا مطالبہ کیا ۔

خبر کا کوڈ: ۴۲۴۵۹۵

تاریخ: ۲۱ بهمن ۲۰۱۶ - ۱۸:۴۴

رسا نیوز ایجنسی کی رپورٹ کے مطابق، قائد ملت جعفریہ پاکستان حجت الاسلام والمسلمین سید ساجد علی نقوی نے سرگودہا میں چہلم امام حسین علیہ السلام کی مناسبت سے منعقد ہونی والی مجلس عزا سے خطاب کیا۔

حجت الاسلام والمسلمین  نقوی نے مجلس عزا کے اختتام پر سرگودہا کے نواحی گاؤں بگہ بلوچاں میں صحافیوں سے گفتگو کرتے ہوئے  کہا : پانامہ لیکس کا ایشو پارلیمنٹ میں حل کیا جانا چاہیے تھا، لیکن اب سپریم کورٹ جو بھی فیصلہ کرے گی، وہ سب کیلئے قابل قبول ہونا چاہئے، ورنہ صورتحال کسی کے سنبھالے نہیں سنبھلے گی۔

انہوں ‌نے کہا:‌ ضرب عضب آخری مراحل میں ہے، تاہم اس کے ساتھ ساتھ نیشنل ایکشن پلان پر مکمل عمل درآمد ہونا چاہئے ۔/۹۸۸/ن۹۴۰